**Давлат тиббий суғуртаси жамғармасининг 2025 йил 11 мартдаги  
18-и-сон буйруғига асосан Ихтисослаштирилган тиббиёт  
ташкилотлари билан ишлаш бўлими томонидан бажарилган**

**ишлар бўйича**

**ҲАФТАЛИК ҲИСОБОТ**

**2025 йил (24-28 март учун)**

2025 йил 24-28 март кунлари Ихтисослаштирилган тиббиёт ташкилотлари билан ишлаш бўлими томонидан қуйидаги устувор вазифалар бажарилди.

**1.** Ўзбекистон Республикаси Президентининг 28.07.2021 йилдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги  
ПҚ–5199-сон қарорининг 2-иловаси II-бўлимида кўрсатилган тиббиёт муассасалари 2025 йил 1 апрелданбошлаб Давлат бюджети маблағлари ҳисобига имтиёзли тоифага кирувчи шахсларни электрон ахборот тизими орқали ҳисобга олиш ва навбат асосида даволанишга йўллаш тизимига ўтказилиши белгиланган. Мазкур қарорга асосан марказларга “Medrefer” ахборот тизимига бириктириш учун хат тайёрлаб, ҳар бир тиббиёт маркази билан “Medrefer” ахборот тизимига бириктириш учун тушунтириш ишлари олиб бориляпти.

**2.** Республика ихтисослаштирилган дерматовенерология  
ва косметология илмий-амалий тиббиёт марказининг келиб тушган мурожаат хатига асосан Давлат тиббий суғуртаси жамғармасига Соғлиқни сақлаш вазирлиги томонидан 26.03.2025 йилдаги 523-сонли билидиришнома келиб тушди. Республика ихтисослаштирилган дерматовенерология  
ва косметология илмий-амалий тиббиёт марказида 2024 йилнинг 18 декабрь кунидан 2025 йил 16 январь кунигача аудит тадбирида қатнашган Бўлим ходимлари ҳолатга аниқлик киритиш учун Соғлиқни сақлаш вазирлигигада ташкил этилган муҳокамада иштирок этди.

3. Норматив-ҳуқуқий ҳужжатлар лойиҳасини ишлаб чиқиш  
ва келишишнинг ягона электрон тизими орқали тақдим этилган Давлат бюджети маблағлари ҳисобидан имтиёзли тоифага кирувчи шахслар даволанадиган касалликлар рўйхати ва уларнинг базавий нархларини ишлаб чиқиш ҳолати Жамғарма раҳбарияти, Бўлим ходимлари ва Соғлиқни сақлаш вазирлигининг масъул ходимлари билан биргаликда ZOOM-платформаси орқали муҳокама қилинди.

**4.** Республика ихтисослаштирилган аллергология ва клиник иммунология илмий-амалий тиббиёт марказининг 2024 йил 10 мартдаги  
01-08/209-сон ва Академик Ё.Х.Тўрақулов номидаги Республика ихтисослаштирилган эндокринология илмий-амалий тиббиёт марказларининг 2025 йил 7 мартдаги 01-06/372-сон хатларига илова қилинган беморларга кўрсатилган тиббий хизматлар ҳисоботлари кўриб чиқилди ва жавоб хати тайёрланди.

**5.** Андижон вилояти кўз касалликлари шифохонасининг хатида кўрсатилган ходимларини “Меdrefer” ахборот тизимига тизим администраторлари томонидан бириктирилиши ташкил этилди.

**6.** Ўзбекистон Республикаси Президентининг 28.07.2021 йилдаги   
ПҚ–5199-сон қарори асосида Жамғарма Ички аудит хизматининг 2025 йил иш режасига асосан 11.03.2025 йилдан бошлаб Тошкент тиббиёт академиясининг кўп тармоқли клиникасида аудит тадбири ўтказиш пайтида Клиника учун тасдиқланган базавий нархлар ва прейскурант нархлари ўртасида фарқлар аниқланган. Шунга асосан, Ўзбекистон Республикаси Соғлиқни сақлаш вазирлиги, Ўзбекистон Республикаси Иқтисодиёт ва молия вазирлиги  
ва Рақобатни ривожлантириш ва истеъмолчилар ҳуқуқларини ҳимоя қилиш қўмитасига Жамғарма томонидан Клиника учун тасдиқланган базавий нархларга асосан амалга оширилган тўловларни қайта ҳисоб-китоб қилиш масаласини ҳал этиш учун қайд этиб ўтилган ҳар бир ҳолат юзасидан хулосалар ёки шарҳлар тақдим этилишида амалий ёрдам бериш бўйича хат тайёрланди.

**7.**“Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.

8. “Давлат бюджети маблағлари ҳисобидан имтиёзли тоифага кирувчи шахслар даволанадиган касалликлар рўйхатини тасдиқлаш тўғрисида”ги Ўзбекистон Республикаси Соғлиқни сақлаш вазирининг буйруғи лойиҳаси юзасидан Жамғарма томонидан ўрганиб чиқилди. Бўлим ходимларининг таклиф ва эътирозлари билан Ўзбекистон Республикаси Соғлиқни сақлаш вазирлигига хат тайёрланди.

**9.** Ўзбекистон Республикаси Иқтисодиёт ва молия вазирлиги Сирдарё вилояти иқтисодиёт ва молия бош бошқармаси томонидан 2025 йил 19 март куни келиб тушган хатга асосан Сирдарё вилоятида яшовчи фуқаро  
А.Ж.Нашировнинг шикоят аризаси ўрганиб чиқилди.

**10.** Давлат тиббий суғуртаси жамғармасининг 2025 йил 7 мартдаги  
24-хс-сон буйруғига асосан Ихтисослаштирилган тиббиёт ташкилотлари билан ишлаш бўлимининг ходимлари иштирокида Тошкент тиббиёт академиясининг кўп тармоқли клиникасида аудит тадбири ўтказилмоқда.

**11.** Бўлим фаолияти билан боғлиқ бўлган бошқа ташкилий-амалий ишлар бажарилди.

**Бўлим бошлиғи Б. Данияров**